|  |  |
| --- | --- |
| Daginstitution Stensballe | Handleplan for sprog og skriftsprog - Den generelle indsats |
| **Organisatorisk mål for børnenes sprog**   * At resultaterne i sprogvurderingerne stiger år for år |
| Indsats | Der arbejdes systematisk med børnenes sprog, ordforråd, før-matematiske kompetencer og ihærdighed med udgangspunkt i de konkrete mål, som er opstillet i ugeskemaer, der hver gælder i en periode på to uger. I årshjulet opstilles de 40 kalenderuger, hvor der arbejdes ud fra et ugeskema. Til hvert ugeskema udvælger personalet abstrakte og konkrete målord, der passer til læreplanstemaerne.   * Vi arbejder indenfor rammerne *fordybelse, fokus* og *udforskning* * For at opnå målene på ugeskemaet anvender vi følgende strategier/redskaber i alle tre rammer:   + De syv strategier fra *Den gode samtale*   + De fem strategier fra *Vi lærer nye ord*   + De seks strategier fra *Læringsstigen*   + De fire strategier fra *Ihærdighed*   Vi inddrager og samarbejder med forældrene via vores daglige dialog og årlige forældremøde. |
| Tegn på læring | * Børnene anvender og/eller forstår de målord for ordforrådet, som personalet har udvalgt på baggrund af læreplantemaerne * Børnene kan fastholde en samtale, eller en opmærksomhed på det samme emne i længere tid, og på sigt fortælle om egne oplevelser samt anvende principperne for turtagning * Børnene anvender og forstår de før-matematiske begreber, der er opstillet på ugeskemaet * Børnene får styrket deres hukommelse og kan fastholde en vedvarende opmærksomhed samt regulere egne følelser og udsætte deres behov * Alle børn deltager i 2 fordybelsesaktiviteter (samlinger), 1 fokussituation i en mindre gruppe og udforskningssituationer hver uge * Det pædagogiske personale anvender strategierne/redskaberne i *fordybelse, fokus* og *udforskning* |
| Opfølgning og evaluering | * Alle teams modtager kollegabaserede video-observationer og feedback, hvor sprogvejlederen videofilmer og observerer teamets praksis, hvorefter hun giver feedback på baggrund af observationsskemaet, hvor alle de understøttende strategier/redskaber står beskrevet. Der opstilles et læringsmål for teamet efter hver gang. * Hvis vi vil evaluere, om vi lever op til ugedosen for rammerne *fordybelse, fokus* og *udforskning*, anvender vi refleksionsnoten hver 2. uge. Der følges op på refleksionsnoten ved teammødet * Hvis vi vil evaluere børnenes læring ud fra de opstillede tegn på læring, anvender vi et tilpasset kompetenceudviklingsskemaet hver 4. uge på udvalgte børn. Der følges op på skemaet ved teammødet * Vi sprogvurderer alle 3-årige, når de er 3:3. Ved børn der har en værdi under 20 % i én af de 3 kategorier, udarbejdes der en individuel handleplan |